joelniklaus/EU_Wikipedias huggingface dataset:
Ovi jolta ei ole paluuta

Ovi jolta ei ole paluuta (ransk Porte de Non-Retour) myös Portti jolta ei ole paluuta on muistomerkki Ouidahissa, Beninissä. Se sijaitsee noin neljän kilometrin päässä kaupungin keskustasta etelään niin sanotun Orjareitin päätepisteessä. 

Monumenttikokonaisuus on avoimella hiekkarannalla paikalla, josta orjia kuljetettiin laivoihin. Betonista ja pronssista koostuva teos on muistomerkki orjuutetuille afrikkalaisille, jotka vietiin Ouidahin orjasatamasta Amerikkoihin.
 
Vuosina 1992-1996 valmistuneen kokonaisuuden rahoittivat Unesco ja Beninin valtio. Monumentin paljasti vuonna 1995 Beninin presidentti Nicéphore Soglo.

Tekijät ja osat 
Muistomerkin toteuttivat arkkitehti Yves Ahouen-Gnimon yhdessä kuvanveistäjien kanssa. Fortuné Bandeira teki portaalirakenteen pylväät ja friisin, joiden terakottareliefeissä on kuvattu orjia. 

Yves Kpede teki kaksi muuta betonista tehtyä, maalattua hahmoa, jotka kuvaavat Egunguneja. 

Portaalin molemmilla sivuilla on Dominque Kouasin tummat, hapetettua pronssia olevat teokset.

Tulkintaa 
Monumentin kaksipuolinen pääosa on kuvaus orjuutettujen mielentilasta lähdön hetkellä. Ensimmäinen osa suuntautuu valtamereen, kohti laivaa, joka odottaa orjia viemään heitä tuntemattomaan maahan. Toinen puoli suuntautuu kylään. Se keskellä on puu, jonka orjat muistavat osana synnyinkyläänsä tai kaupunkiaan. Molemmat puolet kuvittavat muistoja ja näyttävät, miten muisti pitää elossa joitakin muistikuvia huolimatta ajasta tai etäisyydestä. 

Monumentin toinen osa on kaksi betonivalosta, jotka ovat Egungun hahmoja. Ne muistuttavat esi-isien läsnäolosta paikalla.
 
Metalliset ihmishahmot toisiinsa kahlehdittuina kuvaavat orjuuden todellisia olosuhteita.

Merkitys 
Monumentti symbolisoi sitä tilaa ja maisemaa, jossa miljoonat afrikkalaiset astuivat eurooppalaisiin laivoihin, eivätkä koskaan palanneet Afrikkaan. Monumentista on tullut Beninin turistiteollisuuden vaikuttava ikoni ja hallitseva symboli, joka vetoaa ihmisiin koko maassa ja on kansallisylpeyden merkki. 

Vuosittain 10. tammikuuta monumentin aluetta käytetään Kansallisen vodoun-päivän Festival vodounin alueena, jossa tuhannet beniniläiset ja ulkomaiset matkailijat kokoontuvat kunnioittaakseen sekä paikallisia henkiä, että niitä miljoonia ihmisiä, jotka kuolivat Atlantin orjakaupan aikana.

Kuvia

Lähteet

Aiheesta muualla 

 
 Ana Lucia Arauio, Public Memory of Slavery, Cambria Press, 2010 ISBN 978-1-60497-717-1

 
Beninin taide
Muistomerkit
Eve of Destruction (kappale)

Eve of Destruction on P. F. Sloanin tekemä protestilaulu. Se on toinen hänen kahdesta tunnetuimmasta kappaleestaan. Sloan teki kappaleen 19-vuotiaana vuonna 1964.

Lähteet

Sodanvastaiset laulut
Vuoden 1964 kappaleet
Kotajärvi

Kotajärvi voi tarkoittaa seuraavia:

 Kotajärvi, kylä Suojärvellä

Järviä 

 Kotajärvi, järvi Heinolan kirkonkylässä
 Kotajärvi, järvi Heinolan Marjoniemessä
 Kotajärvi, järvi Hollolassa
 Kotajärvi, järvi Jämsän Kertessä
 Kotajärvi, järvi Jämsän Sydänmaalla
 Kotajärvi, järvi Kangasniemellä
 Kotajärvi, järvi Kuhmoisten Kotakoskella
 Kotajärvi, järvi Kuhmoisten Pirttikulmalla
 Kotajärvi, järvi Lemillä
 Kotajärvi, järvi Padasjoella
 Kotajärvi, järvi Pellossa
 Kotajärvi, järvi Posiolla Koutajoen vesistöalueella
 Kotajärvi, järvi Pälkäneellä
 Kotajärvi, järvi Saarijärvellä
 Kotajärvi, järvi Sastamalassa
 Kotajärvi, järvi Ulvilassa
 Kotajärvi, järvi Virtain Koivujärvenkylässä
 Kotajärvi, järvi Virtain Koskenperällä
 Kotajärvi, järvi Ylöjärvellä
 Alainen Kotajärvi, lampi Jyväskylässä
 Yläinen Kotajärvi, lampi Jyväskylässä
 Alinen Kotajärvi, järvi Ikaalisissa
 Alinen Kotajärvi, järvi Ruovedellä
 Ylinen Kotajärvi, järvi Ikaalisissa
 Ylinen Kotajärvi, järvi Ruovedellä
 Iso Kotajärvi, järvi Jämsässä
 Iso Kotajärvi, järvi Kinnulassa
 Iso Kotajärvi, järvi Padasjoella
 Iso Kotajärvi, järvi Pihtiputaalla
 Iso Kotajärvi, järvi Reisjärvellä
 Iso Kotajärvi, järvi Virroilla
 Iso Kotajärvi, järvi Suojärvellä
 Pieni Kotajärvi, järvi Haapajärvellä
 Pieni Kotajärvi, järvi Jämsässä
 Pieni Kotajärvi, järvi Kinnulassa
 Pieni Kotajärvi, järvi Reisjärvellä
 Pieni Kotajärvi, järvi Ruokolahdella
 Pieni Kotajärvi, järvi Suojärvellä Venäjällä
 Pitkä Kotajärvi, järvi Padasjoella
 Matala Kotajärvi, järvi Jyväskylän Kalliokylässä
 Syvä Kotajärvi, järvi Jyväskylän Kalliokylässä
 Ympyriäinen Kotajärvi, järvi Padasjoella

Järvien täsmennyssivut
Kaijanlampi

Kaijanlampi voi tarkoittaa seuraavia:

 Kaijanlampi, lampi Joutsassa
 Kaijanlampi, järvi Jyväskylässä
 Kaijanlampi, lampi Kangasniemellä
 Kaijanlampi, lampi Keuruulla ja Mänttä-Vilppulassa
 Kaijanlampi, lampi Mikkelin Harjumaalla
 Kaijanlampi, lampi Multialla
 Kaijanlampi, lampi Mäntyharjun Turkinkylässä
 Kaijanlampi, lampi Mäntyharjun Uusikorvella
 Kaijanlampi, lampi Pertunmaan Koirakivellä
 Kaijanlampi, lampi Pertunmaan Ruorasmäellä
 Kaijanlampi, lampi Soinissa
 Kaijanlampi, lampi Viitasaarella.

Järvien täsmennyssivut
Lapinjärvi (täsmennyssivu)

Lapinjärvi voi tarkoittaa seuraavia:

 Lapinjärvi, kunta Itä-Uudellamaalla

järviä, Suomessa

 Lapinjärvi, järvi Hämeenlinnassa
 Lapinjärvi, järvi Jyväskylässä
 Lapinjärvi, järvi Jämsässä
 Lapinjärvi, järvi Karstulassa
 Lapinjärvi, järvi Keuruulla
 Lapinjärvi, järvi Kinnulassa
 Lapinjärvi, järvi Lapinjärvellä
 Lapinjärvi, järvi Laukaassa ja Toivakassa
 Lapinjärvi, järvi Viitasaarella
 Lapinjärvi, järvi Äänekosken Konginkankaalla

järviä, muualla
 Lapinjärvi, järvi Haaparannassa.
 Lapinjärvi, järvi Venäjän Karjalassa.

Järvien täsmennyssivut
Kotalampi

Kotalampi voi tarkoittaa seuraavia:

 Kotalampi, lampi Hartolan Vehkalahdella
 Kotalampi, lampi Heinolassa
 Kotalampi, lampi Hirvensalmella
 Kotalampi, lampi Jyväskylän Keltinmäessä
 Kotalampi, lampi Jyväskylän Varrasperällä
 Kotalampi, järvi Kannonkoskella
 Kotalampi, lampi Keuruulla
 Kotalampi, lampi Kihniössä
 Kotalampi, lampi Konnevedellä
 Kotalampi, lampi Laukaassa
 Kotalampi, lampi Lemillä
 Kotalampi, lampi Mäntyharjussa
 Kotalampi, lampi Pertunmaan Kuhajärvellä
 Kotalampi, lampi Pertunmaan Laukkalassa
 Kotalampi, järvi Pihtiputaalla
 Kotalampi, järvi Viitasaarella
 Kotalampi, lampi Ähtärissä.

Järvien täsmennyssivut
Palo (albumi)

Palo on Kalmahin kahdeksas studioalbumi, joka julkaistiin 6. huhtikuuta 2018. Albumi on edeltäjiään aggressiivisempi teos. Se debytoi Suomen virallisen listan kolmannella sijalla sekä fyysisen albumilistan kärkipaikalla. Kappaleista ”Blood Ran Cold” ja ”Take Me Away” kuvattiin musiikkivideot.

Vastaanotto 

Albumi sai erinomaisen vastaanoton. Kaaoszinen Jesse Kärkkäinen sanoi albumin olevan laadukas kokonaisuus mutta totesi myös, ettei kappalemateriaali ole kovinkaan ikimuistoista ja jäi kaipaamaan selkeitä hittikappaleita. Soundin Antti Luukkanen antoi albumille täydet viisi tähteä. Hän kutsui melodioita ”hauraan kauniiksi”, ja levyä toinen toistaan hienompia koukkuja pursuavaksi teokseksi.

Kappaleet

Kokoonpano 
 Pekka Kokko – laulu, rytmikitara
 Antti Kokko – soolokitara, kuorolaulu
 Timo Lehtinen – basso
 Janne Kusmin – rummut
 Veli-Matti Kananen – kosketinsoitin, kuorolaulu

Arvostelut 
 Imperiumi: 9/10
 Kaaoszine: 8½/10
 Soundi:

Lähteet

Aiheesta muualla 
 

Vuoden 2018 albumit
Kalmahin albumit
Stop (liikennemerkki)

Stop-merkki (pakollinen pysäyttäminen) on liikennemerkki, jolla osoitetaan, että risteykseen tai tielle tuleva ajoneuvo on aina pysäytettävä pysäytysviivan kohdalle. Mikäli merkin kohdalla ei ole pysäytysviivaa, ajoneuvo on pysäytettävä välittömästi ennen risteävää tietä sellaiseen kohtaan, josta on mahdollisimman hyvä näkymä risteävälle tielle. Stop-merkki osoittaa myös, että ajoneuvon on väistettävä ajoneuvoja ja raitiovaunuja, jotka saapuvat risteykseen risteävältä tieltä tai etuajo-oikeutetulta suunnalta. Liikenneympyrässä merkillä osoitetaan, että liikenneympyrään tuleva ajoneuvo on pysäytettävä ja sen on väistettävä liikenneympyrää käyttäviä ajoneuvoja ja raitiovaunuja. Rautatien tasoristeyksessä merkillä osoitetaan, että ajoneuvo on ennen tasoristeyksen ylittämistä pysäytettävä merkin kohdalle.

Stop-merkkiä käytetään usein kärkikolmion asemesta risteyksissä, jotka ovat tienkäyttäjälle haasteellisempia esimerkiksi huonon näkyvyyden taikka väistettävän liikenteen suuren määrän tai korkeiden ajonopeuksien takia.

Vuosina 1957–1971 pakollista pysähtymistä tarkoittava liikennemerkki oli Suomessa niin sanottu ”musta käsi”, kahdeksankulmaisessa liikennemerkissä kärjellään oleva kolmio ja sen sisällä oleva musta kämmenen kuva. Kämmen mukaili liikennepoliisin käyttämää pysähtymistä tarkoittavaa käsimerkkiä.

Lähteet 
Stop-merkin tarkka tulkinta. Apu 31.5.2007

Viitteet

Aiheesta muualla 

Tieliikenne
Rainier Fog

Rainier Fog on Alice in Chainsin kuudes studioalbumi, joka julkaistiin 24. elokuuta 2018. Se on yhtyeen ensimmäinen Seattlessa äänitetty albumi sitten vuoden 2009 levyn Black Gives Way to Blue, joka äänitettiin vuonna 2008 yhtyeen jatkettua toimintaansa uuden vokalistin William DuVallin kanssa Layne Staleyn kuoleman jälkeen vuonna 2002.

Albumi debytoi Suomessa virallisen albumilistan seitsemännellä sijalla ja fyysisen albumilistan toisena. Yhdysvalloissa se nousi Billboard 200 -listan sijalla 12.

Vastaanotto 

Albumi sai hyvän vastaanoton. Ammattiarvioita keräävän Metacriticin keskiarvo albumille oli 73/100, mikä perustuu yhteentoista ammattilaisarvioon. AllMusicin arvioija kuvaili albumia eräänlaiseksi juurille palaamiseksi, ja sanoi sen olevan jykevä ja harmoninen teos, joka ei huou ahdistusta. Soundin Kimmo K. Koskinen antoi albumille neljä tähteä viidestä, ja sanoi sen olevan The Devil Put Dinosaurs Here -albumia kevyempää kuunneltavaa, joka peittoaa edeltäjänsä monipuolisuudessa vaikka lämpeääkin kuuntelijalle hitaasti.

Kappaleet

Kokoonpano 
 Jerry Cantrell – kitara, laulu
 William DuVall – kitara, laulu
 Mike Inez – basso
 Sean Kinney – rummut

Lähteet

Aiheesta muualla 
 

Vuoden 2018 albumit
Alice in Chainsin albumit
Naisten Ykkösen kausi 2018

Naisten Ykkösen kausi 2018 oli vuonna 1984 perustetun Naisten Ykkösen 35. kausi. Sarjan voitti IK Myran, joka nousi Naisten Liigaan kaudeksi 2019. Sarjaporrasta alemmaksi putosivat SC KuFu-98 ja Tampereen Pallo-Veikot.

Sarjajärjestelmä 
Naisten Ykkösen kausi 2018 pelattiin kahdentoista joukkueen kaksinkertaisena sarjana, jonka voittaja nousi suoraan Naisten Liigaan kaudeksi 2019. Toiseksi sijoittunut karsi liigapaikasta Naisten Liigan alaloppusarjan kolmanneksi sijoittuneen joukkueen kanssa. Sarjan kaksi viimeistä putosivat Naisten Kakkoseen.

Joukkueet

Sarjataulukko

Liigakarsinta 
ONS säilyi Naisten Liigassa yhteismaalein 6–1.

Parhaat maalintekijät

Lähteet 
Naisten Ykkönen 2018 Suomen Palloliiton tulosarkisto.

Viitteet 

Naisten Ykkösen kaudet
Vuoden 2018 jalkapallo
Porokylän Leipomo

Porokylän Leipomo Oy on nurmeslainen leipomoalan perheyritys, joka perustettiin vuonna 1983. Leipomon toinen toimipiste Lieksassa keskittyi vuonna 2014 valmistamaan yrityksen gluteenittomat tuotteet.   Vuonna 2017 leipomon liikevaihto oli 15,1 miljoonaa, josta gluteenittomien tuotteiden myynti muodosti kolmanneksen. Porokylän Leipomo oli vuonna 2018 Suomen kolmanneksi suurin gluteenittomien tuotteiden valmistaja.

Syksyllä 2018 leipomon toimitusjohtajana ja pääomistajana toiminut Timo Väänänen myi osuutensa yhtiöstä Kärjen perheelle. Aiemmin yhtiön talouspäällikkönä toiminut Erik Kärki siirtyi yrityksen toimitusjohtajaksi.   

Vuonna 2019 Porokylän Leipomo aloittaa tuotteiden ulkomaanviennin ja ensimmäisenä vientikohdemaana on Ruotsi.

Historia 
Porokylän Leipomon perusti vuonna 1983 Eero Kärki ja hänen veljensä. Leipomon omistus siirtyi Timo Väänäselle vuonna 2006. Erik Kärki osti yrityksen vuonna 2018 ja siirtyi yhtiön toimitusjohtajaksi. Eero Kärki, joka on Erik Kärjen isä, toimii yrityksen hallituksen puheenjohtajana.

Lähteet 

Suomalaiset leipomot
Suomalaiset elintarvikealan tuotemerkit
Suomalaiset perheyritykset
Nurmes
Silent Killer

Silent Killer on Mustaschin kymmenes studioalbumi, joka julkaistiin 6. huhtikuuta 2018. Albumi on yhtyeen paluu juurille, ja yhtye on sanonut sen olevan siihen astisista julkaisuista raskain, nopein sekä synkin.

Albumi debytoi Ruotsissa Sverigetopplistanin neljännellä sijalla, ja Suomessa se nousi virallisen albumilistan yhdeksännelle sijalle sekä fyysisen albumilistan neljännelle sijalle.

Kappaleesta ”Libertà” kuvattiin musiikkivideo.

Vastaanotto 

Albumi sai ristiriitaisen vastaanoton. Soundin arvioija totesi tarttuvien melodioiden ja keulahahmo Ralf Gyllenhammarin huutolaulun kannattelevan tasapaksua pakettia, vaikka yhtye onkin kyennyt hienoiseen musiikilliseen uudistumiseen. Keskisuomalaisen Lasse Lindqvist sanoi levyn viihdyttävän kuulijaansa tovin, mutta piti albumia niin kutsuttuna välialbumina, jonka kappaleanti on kovin samankaltaista.

Kappaleet

Lähteet

Aiheesta muualla 
 

Vuoden 2018 albumit
Mustaschin albumit
Takaisin valoon

Takaisin valoon on Arto Halosen ohjaama dramatisoitu dokumenttielokuva suomalaisnaisesta, joka joutuu vapaudenriiston kohteeksi.

Elokuva kertoo ihmiskaappausten hämärästä maailmasta sekä sieltä selvinneen raskaasta prosessista, kun hän kokoaa minuutensa uudelleen. Like Kustannus julkaisi Marissa Jaakolan ja Ari Väntäsen kirjoittaman kirjan Takaisin valoon yhtä aikaa elokuvan kanssa. Dokumenttielokuva sai ensi-iltansa 19. lokakuuta 2018, ja se esitettiin televisiossa osana Ylen Dokumenttiprojekti-sarjaa.

Juoni 
Vastavalmistunut 25-vuotias Marissa palkataan työ- ja Elinkeinoministeriön työnhakuilmoituksen kautta töihin lakiasioita hoitavaan konsulttifirmaan. Uusi työ alkaa kesällä 2007, se on sekä haastavaa että palkitsevaa ja tarjoaa nuorelle työntekijälle onnistumisen kokemuksia. Pian työtehtävät vievät Marissan työmatkalle Saksaan ja sieltä Sveitsiin, sillä firmalle ollaan avaamassa uusia toimipisteitä Eurooppaan. 

Seuraavaksi työmatkat vievät Marissan ja tämän esimiehen Tunisiaan, jossa muutoin hurmaava esimies alkaa käyttäytyä uhkaavasti ja väkivaltaisesti. Marissa kaapataan, ja häntä pidetään huumausaineiden voimalla vastustuskyvyttömänä kuukausia vankeudessa. Marissan mielestä voi traumaattisen kokemuksen jälkeen päästä valoon, kun ei jää kiinni vihaan ja katkeruuteen.

Vastaanotto 
Kotilieden Riitta Lehtimäki kirjoittaa Takaisin valoon olevan koskettava, hurja ja ehdottomasti katsomisen arvoinen. "Marissa Jaakola selviytyi uskomattomalla tavalla vapaudenriistosta, josta valitettavasti monet tytöt ja naiset eivät selviä. Ihmiskauppa on edelleen valitettavan helppoa ja riskitöntä tekijöille."

Turun Sanomien Henri Waltter Rehnström luonnehti elokuvaa vaikuttavaksi; "Dramatisoidut kohtaukset vahvistavat olennaisesti kerrontaa. Mitään ei ole liikaa, mitään ei paisutella tai alleviivata. Dokumentin katsoo läpi melkein henkeään pidätellen".

Lähteet 

Vuoden 2018 suomalaiset elokuvat
Suomalaiset dokumenttielokuvat
Arto Halosen ohjaamat elokuvat
Pieniä suuria valheita

Pieniä suuria valheita on Matti Kinnusen ohjaama elokuva vuodelta 2018. Sen päärooleissa olivat Mikko Nousiainen, Niila Nousiainen, Santtu Karvonen ja Pihla Penttinen. Elokuva sijoittuu pienelle paikkakunnalle ja kertoo isän ja pojan suhteesta ja koulukiusaamisesta. Elokuvan tyylilaji on musta komedia. Sitä kävi katsomassa 6 202 ihmistä.

Lähteet 

Vuoden 2018 suomalaiset elokuvat
Suomalaiset mustan komedian elokuvat
Tampere Sinfonia

Tampere Sinfonia on Timo Kivisen ohjaama  alueellinen ja sosiaalinen dokumentti Tampereesta, joka koostuu kymmenestä episodista. Se valmistui vuonna 2018.
Elokuvan musiikin on säveltänyt tamperelainen säveltäjä Lasse Heikkilä, ja sen esittää Tampereen akateeminen sinfoniaorkesteri johtajanaan Kimmo Tullila.

Lähteet 

Vuoden 2018 suomalaiset elokuvat
Suomalaiset dokumenttielokuvat
Catharsis

Catharsis on Machine Headin yhdeksäs studioalbumi, joka julkaistiin 26. tammikuuta 2018. Yhtyeen keulahahmo Robb Flynn on kutsunut albumia hevimusiikin Lord of the Ringsiksi.

Albumi nousi Yhdysvalloissa Billboard 200 -listan sijalle 65. Suomessa se nousi virallisen albumilistan yhdennelletoista sijalle ja fyysisen albumilistan toiselle sijalle.

Vastaanotto 

Albumi sai negatiivisen vastaanoton. Kaaoszinen Mikko Nissisen mielestä yhtye ei ollut kyennyt uusiutumaan niin, että kappaletarjonta toisi kuulijalle mitään lisäarvoa. Hän totesi myös yhtyeen kumartavan ja pyllistävän liian moneen musiikilliseen tyylisuuntaan, josta viestittää mahdollisesti freudilaisen lipsahduksen sisältävä kansikuvakin. Soundin Mikko Merilinna sanoi, ettei ”katarsis” puhuttele. Hän totesi yhtyeen liikkuuvan perusasioiden äärellä väsyneesti, ja että nokkamies Robb Flynnin ulosannin olevan ”teennäistä mouhoamista”.

Kappaleet

Kokoonpano 
 Robb Flynn – laulu, kitara
 Phil Demmel – kitara
 Jared MacEachern – basso, taustalaulu
 Dave McClain – rummut
 Phillip Brezina – viulu kappaleissa "Catharsis", "Kaleidoscope" ja "Heavy Lies the Crown"
 Charles Akert – alttoviulu kappaleissa "Catharsis", "Kaleidoscope" ja "Heavy Lies the Crown"
 Ivo Bukolic – sello kappaleissa "Catharsis", "Kaleidoscope" ja "Heavy Lies the Crown"

Lähteet

Aiheesta muualla 
 

Vuoden 2018 albumit
Machine Headin albumit
Naisten Futsal-liigan kausi 2017–2018

Naisten Futsal-liigan kausi 2017–2018 oli seitsemäs Naisten Futsal-liigan kausi. Mestaruuden voitti GFT Prinsessat. Futsal-Ykköseen putosi FC Nokia ja liigaan nousi kaudeksi 2018–2019 Team Vanpa.

Sarjajärjestelmä 
Naisten Futsal-liigassa pelattiin aluksi 10 joukkueen kaksinkertainen sarja, jonka neljä parasta selvisivät pudotuspeleihin. Runkosarjan viimeinen putosi Naisten Futsal-Ykköseen, ja toiseksi viimeinen karsi liigapaikasta Ykkösen toiseksi sijoittuneen kanssa.

Joukkueet

Runkosarja

Pudotuspelit

Välierät 

GFT Prinsessat loppuotteluihin otteluvoitoin 2–1.

Ilves FS loppuotteluihin otteluvoitoin 2–0.

Pronssiottelu

Loppuottelut 

GFT Prinsessat mestari otteluvoitoin 2–0.

Liigakarsinta 

Kampuksen Dynamo säilyi Naisten Futsal-liigassa otteluvoitoin 2–1.

Lähteet 
2017-2018 futsal valtakunnallinen Suomen Palloliitto.

Suomen futsalsarjat
Vuoden 2017 urheilu
Vuoden 2018 urheilu
Megalohydrothalassophobic

Megalohydrothalassophobic on Abhorrencen minialbumi, joka julkaistiin 14. syyskuuta 2008. Sen kappaleissa yhdistyvät H. P. Lovecraftin tarinoihin sekä Timothy Mortonin ajatuksiin antroposeenista.

Albumista julkaistiin CD-painoksen lisäksi 500:n kappaleen painos suonvihreällä vinyylillä.

Kappaleet

Kokoonpano 
 Jussi ”Juice” Ahlroth – basso
 Tomi Koivusaari – kitara
 Waltteri Väyrynen – rummut
 Kalle Mattsson – kitara
 Jukka Kolehmainen – laulu

Lähteet

Aiheesta muualla 
 

Vuoden 2018 EP:t
Abhorrencen albumit
Svart Recordsin albumit
The Wake

The Wake on Voivodin neljästoista studioalbumi, joka julkaistiin 21. syyskuuta 2018. Albumi on Voivodin ensimmäinen studioalbumi Dominique "Rocky" Larochen kanssa, joka korvasi Jean-Yves "Blacky" Thériaultin vuonna 2014. Albumin kansitaiteen on yhtyeen aiempien albumien tapaan tehnyt rumpali Michel "Away" Langevin.

Taustaa  

Haastattelussaan Metal Hammerille yhtyeen rumpali Michel "Away" Langevin kuvaili albumin musiikillista tyyliä seuraavasti:  Haastattelussaan Infernolle hän kehui yhtyeen uudempien jäsenten Rockyn ja Chewyn tuomia muutoksia yhtyeen soundiin:  
Langevin myös kertoi The Wakelle tekemästään kansitaiteesta ja kuinka se vertautuu Voivodin aiempiin albumeihin:

Vastaanotto 

The Wake sai hyvän vastaanoton. AllMusicin Thom Jurek antoi albumille neljä tähteä viidestä, ja piti sitä yhtyeen paluuna mielikuvituksellisen ja luovan extreme metal -musiikin terän kärkeen. Soundin Kimmo K. Koskinen antoi albumille niin ikään neljä tähteä. Hän sanoi levyn sisältävän runsaasti elementtejä, jotka nostavat jalustalle kappaleiden vinksahtanutta olemusta, ja että albumi peilaa yhtyeen menneisyyden suosituinta vaihetta. KaaosZinen Jimmy Timonen antoi arvosanaksi 9- ja sanoi albumin kasvattavan "Voivodin jo valmiiksi vaikuttavaa kokoelmaa yhdellä, ollen jälleen huipputeos." Hänen mielestään albumin kappeleet "kantavat toisiaan läpi niin kokonaisuutena kuin yksilöinä, tuoden esille Voivodin parhaimpia puolia kappaleiden rakenteiden ja biisien kirjoittamisen suhteen."

Kappaleet

Kokoonpano 
 Michel "Away" Langevin – rummut
 Denis "Snake" Bélanger – laulu
 Dan "Chewy" Mongrain – kitara
 Dominique "Rocky" Laroche – basso

Lähteet

Aiheesta muualla 
 

Vuoden 2018 albumit
Voivodin albumit
With Doom We Come

With Doom We Come on Summoningin kahdeksas studioalbumi, joka julkaistiin 5. tammikuuta 2018. Se nousi Suomessa virallisen albumilistan sijalle 29 sekä fyysisen albumilistan kolmanneksi.

Vastaanotto 

Albumi sai hyvän vastaanoton. Kaaoszinen Sami Elamaa sanoi täydellisyyttä hipovan, tunnelmallisen levyn Tolkien-aiheisten kappaleiden olevan lumoavia. Metalliluolan kutsui albumia yhtyeelle tyypilliseksi epätasaiseksi teokseksi, mutta koki materiaalin olevan heikoimmillaankin oikein kuuntelukelpoista.

Kappaleet

Kokoonpano 
 Protector – kitara, rumpukone, laulu (kappaleet 3, 6 ja 8), taustalaulu (kappaleet 4 ja 8)
 Silenius – kosketinsoitin, laulu (kappaleet 2, 4 ja 7), taustalaulu (kappaleet 4 ja 8)
 Erika Szűcs – taustalaulu (kappaleet 4 ja 8)

Lähteet

Aiheesta muualla 
 

Vuoden 2018 albumit
Summoningin albumit
Tulsi Gabbard

Tulsi Gabbard (s. 12. huhtikuuta 1981 Leloaloa, Amerikan Samoa, Yhdysvallat) on yhdysvaltalainen poliitikko, joka toimi Yhdysvaltain edustajainhuoneessa Havaijin 2. vaalipiirin kongressiedustajana 2013–2021. Hän edusti demokraattista puoluetta ja oli Demokraattien kansallisen komitean varapuheenjohtaja, kunnes erosi 28. helmikuuta 2016 tukeakseen senaattori Bernie Sandersin presidenttikampanjaa.

Tausta ja yksityiselämä 
Gabbard syntyi vuonna 1981 Leloaloassa, Amerikan Samoalla. Gabbard palveli Irakin sodassa vuosina 2004–2005 lääkintämiehenä.

Uskonnolliselta vakaumukseltaan Gabbard on hindu. Tammikuussa 2013 hänestä tuli ensimmäinen Yhdysvaltain kongressiin valittu hindu.

Poliittinen ura 
Ennen Irakiin lähtöä hän toimi Havaijin edustajainhuoneessa vuosina 2002–2004. Hän kannattaa oikeutta aborttiin, vastusti Trans-Pacific Partnership -sopimusta, kannattaa Glass–Steagall-lain palauttamista ja siirtyi kannattamaan samaa sukupuolta olevien avioliittoa vuonna 2012. Gabbard on kritisoinut Yhdysvaltain ulkopolitiikkaa liittyen Irakiin, Libyaan ja Syyriaan, ja vastustaa Syyrian presidentti Bašar al-Assadin vallasta syrjäyttämistä.

Hän sai 77,4 prosentin kannatuksen vaalipiirissään vuoden 2018 edustajainhuoneen vaaleissa.

Vuoden 2020 presidentinvaalit ja sen jälkeen 
Gabbard ilmoitti 11. tammikuuta 2019 pyrkivänsä demokraattien ehdokkaaksi Yhdysvaltain presidentinvaaleihin. Hän lopetti kampanjansa 19. maaliskuuta 2020 ja ilmoitti tukevansa Joe Bideniä presidentiksi.

Presidenttikisan jälkeen hän ei myöskään lähtenyt ehdolle edustajainhuoneen vaaleissa. Vuonna 2020 Gabbard ilmoitti siirtyvänsä uusiin sotilastehtäviin Yhdysvaltain mantereella. Hänet ylennettiin everstiluutnantiksi vuonna 2021.

Presidentinvaalien jälkeen Gabbard on kritisoinut puoluetovereitaan ja piti puheen CPAC-konferenssissa maaliskuussa 2022, mikä saattaa johtaa hänen erottamiseensa puolueesta.

Lokakuussa 2022 Gabbard ilmoitti eroavansa demokraattisesta puolueesta.

Kunnianosoituksia 

  Ansiokkaan palveluksen mitali (Yhdysvallat, 2005)

Lähteet

Yhdysvaltain edustajainhuoneen jäsenet
Yhdysvaltalaiset demokraattipoliitikot
Vuonna 1981 syntyneet
Elävät henkilöt
Havaijilaiset poliitikot
Perikato (kirja)

Perikato on Ilkka Remeksen vuonna 2018 julkaistu romaani.

Juoni 
Remeksen kirjoille on ominaista ajankohtaisuus, ja niissä on usein kansainväliseen politiikkaan liittyviä juonikuvioita. Perikato kirjassa lukija herätellään ajankohtaisiin teemoihin. Kenelle Suomi kuuluu? Ovatko eurooppalaiset arvot uhattuina? Salainen konservatiivinen verkosto yrittää rajoittaa Euroopassa näkemäänsä islamisoitumista. Ryhmään on kuitenkin soluttauduttu — ja pian meneillään on maanosan tulevaisuudesta vastuuta kantavien tahojen välinen näkymätön sota. Minkä verran eurooppalaisten tulisi mukautua maahanmuuton edessä? Pitäisikö länsimaisen kulttuurin edes pyrkiä säilyttämään arvonsa? Ratkaiseva taistelu on jo alkanut.

Kirjassa toimittaja Sonja Norvanto haluaa parantaa maailmaa tekemällä vapaaehtoistyötä laittomasti maassa olevien toimintakeskuksessa Helsingissä. Siellä hän saa puhelun ex-poikaystävältään, jonka siunaustilaisuus oli kaksi viikkoa aiemmin.

Kirjan taustaa 
Remeksen edellisen kirjan eli Vapauden ristin jälkisanoissa hän mainitsi jatkavan siitä, mistä virallinen Suomi haluaa vaieta. Perikadon lähtötilanne on kuin todellisessa elämässä. Maahanmuuttokeskustelu on johtanut Euroopan monen kysymysten ääreen. Eurooppaa on pidetty suvaitsevaisuuden kehtona, mutta nyt maassa kuin maassa on noussut vauhdilla radikaaleja voimia. 

Perikato sijoittuu vakoilun maailmaan. Suomalaistaustaisen päähenkilö näkee asioitamme tuoreesta ja hiukan ulkopuolisestakin näkökulmasta. Suomi on jakautunut kahtia, ilmapiiri pakolaisaallon myötä pakottaa kansalaiset pohtimaan vakavia kysymyksiä. Perikadossa verkostot taistelevat, minkä verran eurooppalaisten yhteiskuntien tulisi mukautua islamilaiseen maahanmuuttoon ja pitäisikö eurooppalaiset arvot pyrkiä säilyttämään.

Arviot 
Remeksen Perikato kirjan poliittisesta hajaannuksesta hyötyvät Venäjän Putinin ja USA:n Donald Trump. Helsingin Sanonien Ilkka Immonen arvioi Remeksen rakentavan kirjassa fiktiotaan selvästi tunnistettavaan todellisuuteemme. Lukijan tehtäväksi jää arvioida, kuinka todennäköisiä kirjailijan esittämät asiat ovat. Perikatoa voi pitää edelleen helppolukuisena, mutta vaativalle lukijalle kaivataan tekstiin ja tyyliin lisävivahteita..

Lähteet 

Ilkka Remeksen teokset
Jännitysromaanit
Vuoden 2018 kirjat
Wilfrid von Christierson

Wilfrid von Christierson (16. toukokuuta 1878 Vaasa – 11. marraskuuta 1945) oli ensimmäinen reformaation jälkeinen suomalaista syntyperää ollut katolinen  pappi. 

Suomenruotsalaiseen von Christiersonin aatelissukuun kuuluneen Wilfridin vanhemmat olivat luotsi- ja majakkalaitosten ylihallituksen luotsikapteeni Axel Fredrik Adolf von Christierson ja irlantilainen katolinen Anna Winifred von Christierson (o.s. O'Flanagan). Vaasassa syntynyt von Christierson kävi koulua ensin Turussa, sitten Helsingissä Nya svenska samskolanissa ja opiskeli papiksi Saint-Sulpice'n pappisseminaarissa, Pariisissa. Hänet vihittiin papiksi 3. heinäkuuta 1903. 

Von Christierson toimi seurakuntapappina Tukholman Pyhän Eerikin seurakunnassa 1904–1906.  Hänen nimitettiin Helsingin katolisen seurakunnan kirkkoherraksi 4. heinäkuuta 1906. Von Christierson toimi kirkkoherrana vuoteen 1911 asti, jolloin venäläiset viranomaiset karkottivat kaikki Venäjän keisarikunnan ulkopuolelta tulleet katoliset papit ja nunnat maasta ja von Christierson alennettiin seurakunnan kappalaiseksi. Von Christierson oli kutsunut Suomeen Jeesuksen pyhän sydämen veljeskunnan (SCJ) hollantilaisia pappeja, eivätkä venäläiset viranomaiset pitäneet häntä tästä syystä luotettavana. Von Christierson ja hollantilaiset papit suosivat ruotsin kieltä seurakunnan toiminnassa, kun taas puolalaisia pappeja kannattanut suomenkielinen pappi Adolf Carling pyrki kehittämään suomen kielen käyttöä. 

Von Christierson palveli Helsingin suojeluskuntapiirissä lääkintäkersanttina.

Lähteet

Suomalaiset aateliset
Suomen katolisen kirkon papit
Vuonna 1878 syntyneet
Vuonna 1945 kuolleet
Overtures of Blasphemy

Overtures of Blasphemy on Deiciden kahdestoista studioalbumi, joka julkaistiin 14. syyskuuta 2018. Se debytoi Suomen virallisen albumilistan sijalla 42 ja fyysisen albumilistan sijalla 9.

Vastaanotto 

Albumi sai hyvän vastaanoton. Soundin Nuutti Heiskala antoi albumille neljä tähteä viidestä, ja sanoi viisi vuotta työstetyn albumin vaativan kuuntelijaltaankin enemmän aikaa. Hän piti levyä sävellysteknisesti harkituimmaksi sitten vuoden 1992 albumin Legion, ja kutsui neoklassisten melodioiden laajamittaista vallitsevuutta yhtyeen perinteisten brutaalin soundien rinnalla. Kaaoszinen Sami Elamaa sanoi verrattain vihaisen albumin tehneen yhtyeen olevan iskussa, vaikkei kyseessä olekaan mestariteos, ja antoi lisäpisteitä tyylikkään raa’asta kansitaiteesta.

Kappaleet

Kokoonpano 
 Glen Benton – laulu, basso
 Kevin Quirion – kitara
 Mark English – kitara
 Steve Asheim – rummut

Lähteet 

Vuoden 2018 albumit
Deiciden albumit
Hugo Winter (rovasti)

Hugo Winter (3. heinäkuuta 1866 Hartola – 23. huhtikuuta 1949 Saarijärvi) oli suomalainen rovasti ja maailmanmatkaaja.

Winterin vanhemmat olivat Hartolan kirkkoherra Adolf Magnus Winter (1828–1880) ja Julia Malvina Bonsdorff (1836–1926). Hän pääsi ylioppilaaksi 1885 Jyväskylän lyseosta ja suoritti teologisen erotutkinnon Helsingin yliopistossa 1889. Winter vihittiin papiksi 1890. 

Winter oli aluksi ylimääräisenä pappina Pyhäjärvellä (V.l.), Hollolassa ja Hirvensalmella ja sen jälkeen 1894–1915 Hollolan seurakunnan toisena kappalaisena ja samalla Lahden kauppalan ja vuodesta 1905 Lahden kaupungin pastorina. Hän oli Hartolan kirkkoherrana 1915-1920 ja Saarijärven kirkkoherrana 1920-1947. Winter sai rovastin arvonimen 1928. 

Winter teki vuodesta 1890 lähtien useita ulkomaanmatkoja ja piti matkakokemuksistaan esitelmiä. Hän kävi muun muassa enonsa, matematiikan ja luonnontieteen yliopettaja Ernst Jakob Waldemar Bonsdorffin kanssa Egyptissä vuonna 1896 sekä Huippuvuorilla 1909, matkasi 1907 Himalajalle, Shanghaihin ja Havaijille ja 1913 Algerian kautta Australiaan ja Uruguayihin. Vuonna 1921 hän kävi Yhdysvalloissa, 1925 Etelä-Afrikassa, 1929 Yhdysvalloissa ja Länsi-Intian saarilla, 1935 Yhdysvalloissa, 1936 Pariisissa, 1937 Unkarissa, 1938 Etelä- ja Väli-Amerikan maissa sekä Länsi-Intian saarilla ja vuonna 1939 Portugalissa ja Italiassa.

Hugo Winter oli naimisissa vuodesta 1929 Gerda Elisabet von Haartmanin (1877–1963) kanssa. Winterin sisaruksia olivat kirjailija Maila Talvio ja merikapteeni, kirjailija Ernst Winter (Erkki West).

Teoksia 
 Maailmanmatkoiltani : rovasti Hugo Winterin matkakertomuksia vuosilta 1896-1925 ; toimittanut Maija Länsisalo. Sampo-lehti, Saarijärvi 2005

Kirjallisuutta 
 Tiina Koskimies ; Ravintoa sielulle ja ruumiille : suomalainen pappilapuutarha 1900-luvun alkupuoliskolla. Tutkimuksia / Jyväskylän yliopisto, etnologian laitos 39. Jyväskylä 1999
 Martti Lappalainen : Vain tavallinen maalaispastori : rovasti Hugo Winterin saarijärvivuodet 1923-1949. Omakustanne, Saarijärvi 2001 ISBN 952-91-3993-4

Lähteet

Suomen evankelis-luterilaisen kirkon papit
Vuonna 1866 syntyneet
Vuonna 1949 kuolleet
Aligned with the True Death

Aligned with the True Death on Trollheim’s Grottin kolmas studioalbumi, joka julkaistiin 31. lokakuuta 2018. Se on yhtyeen ensimmäinen 15 vuoden levytystauon jälkeen julkaistu albumi. Albumin vinyylipainos julkaistaan 8. helmikuuta 2019.

Vastaanotto 

Kaaoszinen Otto Vainionpää piti albumia ilkeänä ja pieksevänä, intensiivisenä teoksena, mutta piti kappaleiden pitkää kestoa kompastuskivenä. Hän koki black -ja industrial metal -elementtien löytävän ”perversiomaisen harmonian”, ja kutsui albumia yhdeksi vuoden kiinnostavimmista albumeista.

Kappaleet

Kokoonpano 
 TG – basso
 lrh – rummut, kitara
 sg.7 – laulu, syntetisaattori, äänet

Lähteet

Aiheesta muualla 
 

Vuoden 2018 albumit
Trollheim’s Grottin albumit
Kaarina Haavikko

Salme Kaarina Haavikko (o.s. Kataja; 21. maaliskuuta 1928 Helsinki – 2. huhtikuuta 2018 Helsinki) oli suomalainen hammaslääkäri, joka toimi sekä yksityisenä hammaslääkärinä että Helsingin yliopiston Hammaslääketieteen laitoksella tutkijana, opettajana sekä lasten hammashoidon ja hampaiden oikomishoidon professorina.

Kaarina Haavikko kirjoitti ylioppilaaksi Kallion yhteiskoulusta 1946. Hän opiskeli Helsingin yliopistossa äitinsä mallin mukaan hammaslääkäriksi (HLL 1952) ja väitteli hammaslääketieteen tohtoriksi 1970.  Hänen väitöskirjansa (1970) käsitteli pysyvien hampaiden kehitystä ja oli otsikoitu The formation and the alveolar and clinical eruption of the permanent teeth : an orthopantomographic study. Hän oli vuodesta 1975 lasten hammashoidon ja hampaiston oikomishoidon dosentti ja sai hampaiston oikomisopin erikoishammaslääkärin pätevyyden 1976.

Haavikon työuraa kuvasi toiminta sekä yksityisenä hammaslääkärinä että Helsingin yliopiston tutkijana ja opettajana. Hänellä oli hammaslääkärin yksityisvastaanotto valmistumisvuodestaan lähtien. Hän jatkoi tässä työssä noin 50 vuoden ajan (1952-2001). Helsingin yliopiston Hammaslääketieteen laitoksen assistenttina hän toimi 1963–1970 ja apulaisopettajana tai opettajana 1970–1977. Haavikko työskenteli virkaa tekevänä apulaisprofessorina 1974–1976 ja apululaisprofessorina 1977–1985. Määräaikaista lasten hammashoidon- ja hampaiden oikomishoidon professorin tehtävää hän hoiti vuosina 1985–1994, ja jäi eläkkeelle yliopistolta vuonna 1995.

Haavikon tieteellinen tuotanto käsittää hänen yhteistyökumppaniensa kanssa kirjoitetun teoksen Introduction to Orthodontics (1985) ja noin 50 tieteellistä julkaisua, joiden aiheena on hampaiston normaali ja poikkeava kehitys, kallon
dento-skeletaaristen piirteiden ja kasvun röntgenologinen tarkastelu sekä hampaiden hivenaineet.

Kaarina Haavikko tutustui jo koululaisena tulevaan puolisoonsa Raimo Haavikkoon, jonka veli oli kirjailija, runoilija ja kustantaja Paavo Haavikko.

Lähteet

Lähteet
Kaarina Haavikon julkaisuja ja viittauksia Google Scholarin tietokannassa  (google.com)

Suomalaiset professorit
Helsingin yliopiston professorit
Suomalaiset hammaslääkärit
Vuonna 1928 syntyneet
Vuonna 2018 kuolleet
Ida Outhwaite

Ida Outhwaite (9. kesäkuuta 1888 – 25. kesäkuuta 1960) oli australialainen lastenkirjojen kuvittaja, kirjailija ja taiteilija. Hänen ristimänimensä oli Ida Rentoul, ja hänen vanhempansa olivat pastori John Laurence Rentoul ja Annie Isobel Rattray.

Idan vanhempi sisar Annie Rentoul (1882–1978) kirjoitti keijukaisia käsitelleitä tarinoita, joista ensimmäiset kuusi julkaistiin vuonna 1903 New Idea -lehdessä. Tarinoiden kuvituksesta vastasi Ida. Ensimmäisen tosiasiallisen oman satukirjansa The Lady of the Blue Beads Ida ja Annie Rentoul julkaisivat vuonna 1908.

Vuonna 1909 Ida Rentoul avioitui liikemies Arthur Grenbry Outhwaiten (1875–1938) kanssa. Ida Rentoul Outhwaite, kuten häntä nyt kutsuttiin, ei avioiduttuaan julkaissut noin vuosikymmeneen mitään vaan keskittyi perhe-elämään. Pariskunnalle syntyi neljä lasta.

Kustannusyhtiö A & C Black julkaisi vuosina 1921–1930 viisi Outhwaiten teosta. Vuonna 1921 julkaistuun teokseen The Enchanted Forest kirjoitti tekstiosuudet hänen miehensä. Ida Outhwaiten ja Annie Rentoulin ehkä suosituin teos The Little Green Road to Fairyland puolestaan julkaistiin seuraavana vuonna.

Outhwaiten molemmat pojat kuolivat toisessa maailmansodassa. Hänen tyttärensä Wendy avioitui vuonna 1944 Kuninkaallisten ilmavoimien upseerin ja tulevan kenraalin Harold Brownlow Martinin kanssa.

Toisen maailmansodan jälkeen Outhwaite sanoi sodan vieneen kiinnostuksen keijukaisiin. Hänen taiteellinen silmänsä ei myöskään ollut juuri kehittynyt hänen uransa alkuajoista, ja se mikä oli 1900-luvun alussa ollut suosittua oli tuossa vaiheessa jo banaalia.

Ida Outhwaite asui viimeiset vuotensa Annie Rentoulin kanssa. Hän kuoli 25. kesäkuuta 1960.

Lähteet 

Australialaiset taiteilijat
Australialaiset kirjailijat
Australialaiset kuvittajat
Vuonna 1888 syntyneet
Vuonna 1960 kuolleet
Filip Sveningsson

Filip Sveningsson (s. 3. heinäkuuta 1999 Gislaved, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue Modo Hockeyssa. Hän on pelipaikaltaan laitahyökkääjä.

Ura

Seuraura
Sveningsson on Gislaveds SK:n kasvatti. Hän toimi kaudella 2013–2014 seuran U16-junioreiden kapteenina. Kaudeksi 2014–2015 Sveningsson siirtyi HV71:n junioreihin. Hän oli seuran U16-junioreiden paras maalintekijä 22 osumallaan. Kaudella 2015–2016 Sveningsson oli HV71:n J18-junioreiden paras pistemies ja maalintekijä sekä J18 Elitissä tehoilla 19+17=36 että J18 Allsvenskanissa tehoilla 17+18=35. Kaudella 2016–2017 hän oli tehoilla 15+14=29 seuran J20-junioreiden kolmanneksi paras maalintekijä Isac Brännströmin kanssa ja Sveningsson sijoittui joukkueen sisäisessä pistepörssissä neljänneksi. Sveningsson debytoi kauden aikana myös HV71:n SHL-joukkueessa, jossa hän pelasi kaksi runkosarjaottelua ilman tehopisteitä. Sveningsson teki SHL-debyyttinsä vain 17-vuotiaana 20. joulukuuta 2016 vieraissa Frölunda HC:tä vastaan. Hän sai ottelussa jääaikaa 2.42 minuuttia.

Calgary Flames varasi Sveningssonin kolmannella kierroksella 202. pelaajana NHL:n varaustilaisuudessa 2017. Kaudella 2017–2018 hän oli HV71:n J20-junioreiden toiseksi paras pistemies tehoilla 17+22=39. Pudotuspeleissä Sveningsson oli joukkueen paras pistemies ja maalintekijä tehoilla 4+6=10. J20 SuperElitin finaalissa 2. huhtikuuta 2018 vieraissa Växjö Lakers HC:tä vastaan hän teki HV71:n 1–2-voittomaalin jatkoajalla ajassa 70.27 ja se ratkaisi joukkueelle sarjan mestaruuden. Hän pelasi kauden aikana SHL:ssä 11 runkosarjaottelua ilman tehopisteitä.

Kaudeksi 2018–2019 Sveningsson siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin.

Maajoukkueura
Sveningsson pelasi alle 20-vuotiaiden MM-kilpailuissa vuonna 2019. Hän pelasi myös World U-17 Hockey Challengessa vuonna 2016, jolloin Sveningsson voitti pronssia. Yhteensä hän on pelannut 14 nuorten ja 22 poikien maaottelua.

Tilastot

Lähteet

Viitteet

Ruotsalaiset jääkiekkoilijat
MODO Hockeyn pelaajat
Calgary Flamesin varaamat pelaajat
Vuonna 1999 syntyneet
Elävät henkilöt
Nan Rendong

Nan Rendong (, pinyin: Nán Réndōng; 19. helmikuuta 1945 – 15. syyskuuta 2017) syntyi Jilinin maakunnassa, Kiinan koillisosassa. Hän oli kiinalainen tähtitieteilijä jota on sanottu "maailman suurimman yhden lautasen radioteleskoopin isäksi". Hän oli myös Kansainvälisen tähtitieteellisen unionin ja Kiinan tiedeakatemian jäsen.

Nan suoritti erittäin korkean radiotaajuuden ja elektroniikan kandidaatin tutkinnon Tsinghua-yliopistossa vuonna 1968. Myöhemmin hän suoritti maisterin ja tohtorin tutkinnot astronomiassa ja astrofysiikassa Kiinan tiede- ja teknologian yliopistossa (Astronomy and Astrophysics at University of Science and Technology of China) vuosina 1982–1987. 

Vuosina 1982–1984 hän oli Pekingin tähtitieteellisen observatorion (Beijing Astronomical Observatory, BAO) tutkijana. Hänellä oli suuri rooli Pekingin observatorion MSRT radioteleskoopin laitteiden parissa. Muun muassa järjestelmän kalibroinnissa, vastaanottimien tekniikassa ja laitteissa jotka käyttävät Fourier’n muunnosta signaalin käsittelyssä sekä tietojen analysoinnissa. MSRT teleskoopissa 28 lautasantennia jotka suorassa linjassa ja ovat 9 metriä halkaisijaltaan.

Vuodesta 1985 eteenpäin Nan oli useita vuosia Kanadassa, Yhdysvalloissa ja Euroopassa eri maissa ulkomaalaisena tutkijana tai vierailevana opettajana. Vuosina 1989–1992 hän oli BAO:ssa apulaisprofessorina sekä eurooppalaisessa ryhmässä joka analysoi eri radiotaajuuksilla VLBI:llä 3CR radiogalakseista (Third Cambridge Catalogue of Radio Sources) kerättyjä näytteitä. Vuonna 1992 hänestä tuli BAO:n professori.

Sen jälkeen kun LT työryhmää (Large Telescope, joka vaihdettiin vuonna 1999 nimelle Square Kilometre Array, SKA) ehdotettiin Kiotossa URSI:n yleiskokouksessa vuonna 1993. Perusti Nan vuonna 1994 kollegoidensa Bo Pengin, Yuhai Qiun ja Shengyin Wun, kanssa BAO:n tutkimusryhmän tutkimaan KARST:ia joka olisi ollut kiinalainen SKA konsepti. KARST:ssa oli tarkoitus olla suurien radioteleskooppien joukko joka olisi toiminut yhdessä kuin yksi teleskooppi. KARST:n suunnittelu käynnistyi vuosina 1997–1998, ja se oli FAST teleskoopin (Five hundred meter Aperture Spherical Telescope) edeltäjä. Nan oli keskeisessä roolissa kiinalaisten tahojen saamisessa mukaan KARST hankkeeseen, sekä myöhemmin FAST-projektin tutkimuksessa ja tuotekehityksessä. 13 vuoden tutkimusten ja ennakkotöiden jälkeen ja kun mukaan oli saatu noin 20 tahoa muun muassa Kiinan tiedeakatemia, Xidian yliopisto, Tsinghua-yliopisto, jne., hyväksyi Kansallinen kehitys- ja uudistuskomitea (National Development and Reform Committee) FAST teleskooppi suunnitelman 10. heinäkuuta 2007.

Nan toimi pääinsinöörinä ja myöhemmin päätutkijana rakennusprojektissa ja oli kantava voima koko projektissa kaiken kaikkiaan. Erityisesti tekninen ja tieteellinen onnistuminen teknisesti haastavan aktiivisen heijastimen vaijeriverkkorakenteessa. FAST lautasantenni oli ensimmäisen kerran käytössä 25. syyskuuta 2016.

Hän kuoli keuhkosyöpään 15. syyskuuta 2017 Bostonissa Yhdysvalloissa.

Lähteet

Aiheesta muualla 
 
 

Vuonna 1945 syntyneet
Vuonna 2017 kuolleet
Kiinalaiset tähtitieteilijät
Veli Liikanen

Veli Ilmari Liikanen (s. 1979) on suomalainen nuorisotutkija ja vihreiden puoluesihteeri (2019–). Hän on Mikkelin kaupunginvaltuutettu (2012–) ja kaupunkiympäristölautakunnan puheenjohtaja sekä Etelä-Savon maakuntahallituksen jäsen ja maakuntavaltuuston varajäsen.

Koulutus ja työura 
Liikanen kirjoitti ylioppilaaksi Mikkelin yhteiskoulun lukiosta 1998. Hän valmistui filosofian maisteriksi Jyväskylän yliopistosta (pääaine ekologia ja ympäristönhoito) 2008. Hän työskentelee tutkijana Kaakkois-Suomen ammattikorkeakoulussa, nuorisoalan tutkimus- ja kehittämiskeskus Juveniassa.

Poliittinen ura 
Liikanen on tullut politiikkaan kansalaisjärjestöaktivismin kautta. Erityisesti Liikanen on toiminut Luonto-Liitossa ja Maan ystävissä (muun muassa Polttava kysymys -ilmastokampanja). Politiikassa hän ollut mukana vuodesta 2011 ja Mikkelin kaupunginvaltuustossa vuodesta 2012. Hän on toiminut Vihreissä puoluehallituksessa ja ilmastotyöryhmän puheenjohtajana. Vuoden 2017 puoluekokouksessa Liikanen valittiin vihreiden varapuheenjohtajaksi yhdessä Maria Ohisalon ja Hanna Halmeenpään kanssa. Vuoden 2019 puoluekokouksessa hänet valittiin puoluesihteeriksi.

Yksityiselämä 
Liikanen on naimisissa ja hänellä on kaksi lasta.

Lähteet 

Mikkelin kaupunginvaltuutetut
Vihreän liiton poliitikot
Vihreän liiton puoluesihteerit
Suomalaiset yhteiskuntatieteilijät
Vuonna 1979 syntyneet
Elävät henkilöt
Järvenkylä

Järvenkylä voi tarkoittaa:

paikkoja
Järvenkylä, kylä Hämeenkyrössä
Järvenkylä, kylä Perniössä
Järvenkylä, kylä Sauvossa
Järvenkylä, kylä Virolahdella
Järvenkylä, kylä Vähäkyrössä
Järvenkylä eli Losevo, kylä Jääskessä
Järvenkylä eli Pendikovo, entinen kylä Inkerinmaalla

henkilöitä
 Malmi Järvenkylä, o.s. Vilppula (1911–2000), oopperalaulaja
 Yrjö Järvenkylä (1909–1990), yritysjohtaja, Teknos Group Oy:n perustaja
Shayna Jack

Shayna Jack (s. 6. marraskuuta 1998 Sunnybank, Australia) on australialainen uimari. Hän on voittanut viesteissä useita arvokilpailumitaleja vuodesta 2017 alkaen.

Jack antoi heinäkuussa 2019 positiivisen dopingnäytteen ja sai kahden vuoden kilpailukiellon.

Arvokilpailut 

Jack saavutti ensimmäiset arvokisamitalinsa Budapestin pitkän radan MM-kilpailuissa 2017. Hän saavutti hopeaa 4 × 100 metrin vapaauintiviestissä ja sekajoukkueiden 4 × 100 metrin sekauintiviestissä sekä pronssia 4 × 200 metrin vapaauintiviestissä ja 4 × 100 metrin sekauintiviestissä. Hän sijoittui 13:nneksi 50 metrin vapaauinnissa. Budapestin MM-kilpailuissa 2022 hän saavutti kultaa naisten 4 × 100 metrin vapaauintiviestissä ja hopeaa sekajoukkueiden 4 × 100 metrin sekauintiviestissä.

Vuonna 2018 Jack voitti Gold Coastin Kansainyhteisön kisoissa kultaa 4 × 100 metrin vapaauintiviestissä maailmanennätysajalla 3.30,05. Hän sijoittui sekä 50 metrin että 100 metrin vapaauinnissa neljänneksi. Birminghamissa 2022 hän voitti niin ikään 4 × 100 metrin vapaauintiviestin ja sai lisäksi hopeaa 100 ja pronssia 50 metrin vapaauinnissa. Tyynenmeren-mestaruuskilpailuissa 2018 Tokiossa hän voitti kultaa 4 × 100 metrin vapaauintiviestissä.

Lähteet 

Australialaiset uimarit
Dopingrikkomuksesta tuomitut uimarit
Dopingrikkomuksesta tuomitut australialaiset
Vuonna 1998 syntyneet
Elävät henkilöt
Monroen piirikunta (Florida)

Monroen piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 73 090 vuonna 2010 ja sen pinta-ala on 9 681 neliökilometriä. Piirikunnan suurin kaupunki Key West on myös sen hallintokeskus. Asutus on keskittynyt Florida Keysin saaristoon; Monroen piirikunnan mannerosassa asui vain 17 asukasta vuoden 2020 väestönlaskennassa.

Asukkaat 
Piirikunnan asukkaista 68,3 prosenttia on valkoisia, 22,5 prosenttia latinalaisamerikkalaisia ja 6,62 prosenttia mustia. 23,2 prosenttia puhuu muita kieliä kuin englantia. 91,2 prosenttia asukkaista on Yhdysvaltain kansalaisia. Piirikunnan väestön keski-ikä on 46,7 vuotta.

Lähteet

Aiheesta muualla
Mullan alta

Mullan alta on suomalainen musiikkiohjelma, jossa 12 suomalaisartistia teki edesmenneiden runoilijoiden teoksista uusia musiikkikappaleita. Jaksoissa paneuduttiin myös runoilijoiden elämänvaiheisiin. Ohjelmaa juonsi Tommi Manninen.

Jaksot

Lähteet

Aiheesta muualla 
 Mullan alta Yle Areenassa
 Tommi Manninen, Yona ja Vilma Alina kertomassa ohjelmasta Ylen aamu-tv:ssä

2010-luvun televisiosarjat
Suomalaiset televisiosarjat
Musiikkiohjelmat
Yle TV2:n televisio-ohjelmat
Komiat (yhtye)

Komiat on suomalainen iskelmämusiikkia esittävä yhtye, jonka tunnuspiirteitä ovat vahva haitaripoljento ja riehakas meininki. Komiat on keikkallut aktiivisesti ympäri Suomea vuodesta 2017 lähtien. Yhtyeen soittajat ovat kotoisin Pohjanmaan lakeuksilta ja Varsinais-Suomesta. Yhtye julkaisi debyyttialbuminsa "Komiat" toukokuussa 2020. Heinäkuussa 2021 yhtye julkaisi live-albumin Komiat LIVE. Yhtyeen uusin julkaisu on kesäkuussa 2022 julkaistu single "Pakka sekaisin", joka julkaistiin musiikkiyhtiö Kaiku Entertainmentin kautta. 

Komiat on saanut tunnustusta useissa eri kilpailuissa ja äänestyksissä toimintansa aikana. Yhtye voitti Tanssiorkestereiden SM-kilpailun (SMORK) heinäkuussa 2018 Seinäjoen Tangomarkkinoilla. Vuonna 2019 Komiat palkittiin Vuoden tanssittajatulokas -palkinnolla. Komiat on valittu yleisöäänestyksellä vuoden tanssiorkesteriksi 2019, 2020 ja 2021. Keväällä 2021 Komiat voitti radiokanava Aito Iskelmän järjestämän historian ensimmäisen Aito iskelmätähti -kilpailun.

Kokoonpano 

 Aleksi Yli-Sissala – laulu
 Aleksi Laukkonen – harmonikka (Kultainen Harmonikka -kilpailun voittaja 2014)
 Eero Nummela – rummut
 Juho Eskola – basso
 Samuel Järvinen – kitara ja laulu

 Pekka Oravuo – kitara ja laulu

Diskografia

Albumit 

 2020 - Komiat, CD

Live-albumit 

 2021 - Komiat LIVE, CD

Singlet 
2018 - Josef, Josef, CDS
 2018 - Hei vahtimestari, CDS
2020 - Leskenlehti, CDS
2020 - Iskelmäprinssi laulaa, CDS
2022 - Pakka sekaisin, CDS

Lähteet

Aiheesta muualla 

 Viralliset kotisivut
 Ohjelmatoimisto Gramofonin artistisivu

Suomalaiset iskelmäyhtyeet
Suomalaiset tanssiorkesterit
Karkottaminen

Karkottaminen on Suomen ulkomaalaislain (301/2004) mukainen toimenpide, jolla maassa oleskeleva ulkomaalainen poistetaan maasta. Se eroaa käännyttämisestä, joka on toimenpide, jolla maahan pyrkivän jääminen Suomeen kielletään ja estetään.

Maasta voidaan karkottaa oleskeluluvalla oleskellut ulkomaalainen
1) joka oleskelee Suomessa ilman vaadittavaa oleskelulupaa eli aiempi oleskelulupa on päättynyt;
2) jonka on todettu syyllistyneen rikokseen, josta on säädetty enimmäisrangaistuksena vähintään yksi vuosi vankeutta tai jonka on todettu syyllistyneen toistuvasti rikoksiin, taikka joka on jätetty syyntakeettomana rangaistukseen tuomitsematta;
3) joka on käyttäytymisellään osoittanut olevansa vaaraksi muiden turvallisuudelle; taikka
4) joka on ryhtynyt taikka jonka voidaan aikaisemman toimintansa perusteella tai muutoin perustellusta syystä epäillä ryhtyvän Suomessa kansallista turvallisuutta vaarantavaan toimintaan.

Pakolaisen saa karkottaa 2–4 kohdassa tarkoitetussa tapauksessa. Pakolaista ei saa karkottaa kotimaahansa tai pysyvään asuinmaahansa, johon nähden hän on edelleen kansainvälisen suojelun tarpeessa. Pakolaisen saa karkottaa vain valtioon, joka suostuu ottamaan hänet vastaan.

Ulkomaalainen, jolle on Suomessa myönnetty pitkään oleskelleen kolmannen maan kansalaisen EU-oleskelulupa, voidaan karkottaa maasta vain, jos hän muodostaa yleiselle järjestykselle tai yleiselle turvallisuudelle välittömän ja riittävän vakavan uhan. Jos karkotettavalla on pakolaisasema tai toissijainen suojeluasema pitkään oleskelleen kolmannen maan kansalaisen EU-oleskeluluvassa olevan merkinnän ja merkinnässä mainitulta jäsenvaltiolta pyydetyn vahvistuksen mukaisesti, hänet on karkotettava kyseiseen jäsenvaltioon.

EU:n kansalainen tai kansalaisen perheenjäsen, joka on saanut pysyvän oleskeluoikeuden, voidaan karkottaa maasta ainoastaan yleiseen järjestykseen tai yleiseen turvallisuuteen liittyvistä vakavista syistä. EU:n kansalainen, joka on laillisesti oleskellut maassa edelliset kymmenen vuotta, voidaan karkottaa maasta ainoastaan yleiseen turvallisuuteen liittyvistä pakottavista syistä.

Ulkomaalaiselle voidaan maasta karkottamista koskevassa päätöksessä määrätä maahantulokielto.

Karkottamisesta päättää maahanmuuttovirasto poliisilaitoksen tai rajatarkastusviranomaisen esityksestä taikka omasta aloitteestaan. Päätöksestä voi valittaa hallinto-oikeuteen.

Siirtolaisuus